Nevermind
Nevermind (angl. „Nesvarbu“) – antrasis grupės „Nirvana“ albumas, sulaukęs didelės sėkmės visame pasaulyje. Išleistas 1991 metų rugsėjo 24 dieną. Vos išleistas albumas sulaukė daug didesnės sėkmės negu planavo Nirvana nariai ir prodiuseriai. Įtakingas žurnalas Rolling Stone albumą įvardijo kaip vieną iš geriausių muzikos istorijoje. O šio albumo dainos „Smells like teen spirit“ vaizdo klipą pripažino geriausiu visos roko muzikos video klipu [reikalingas šaltinis]. Albumas labai padidino grunge muzikos populiarumą ir padėjo išgarsėti kitoms šio žanro grupėms, tokioms kaip Pearl Jam ar Alice In Chains.